Блогът на milenavarbanova9 :: СТАРИННИ ИТАЛИАНСКИ СОБСТВЕНИ ИМЕНА - ИДЕНТИЧНИ С БЪЛГАРСКИТЕ, АВТОР:МИЛЕНА ВЪРБ...
18.07 20:39 - СТАРИННИ ИТАЛИАНСКИ СОБСТВЕНИ ИМЕНА - ИДЕНТИЧНИ С БЪЛГАРСКИТЕ, АВТОР:МИЛЕНА ВЪРБАНОВА
Прочетен: 2352 Коментари: 20	Гласове:
Последна промяна: 10.08 10:34
Не съм ровила в италианските телефонни указатели,за да ги търся,макар че такъв метод е резонен и би спестил много усилия.Предлагам само имената,които лично съм чула или прочела в книги и вестнници.Много от тях са още в употреба,с тях се кръщават и съвременните италианци.Впечатлението е поразително:
Андреа(в Средновековието дори се е записвало Андрейа,точно като българското),Бата(мъжко име в Сицилия),Биаджо(Блажия,Благой),Бона, Дардано(невероятно име,идентично с етнонима на дарданите,още е в употреба),Дечо,Дичо,Джото(да,великият художник се е казвал Йото),Дзено(Цено),Делио,("излел е Дельо хайдутин",спомнете си и треньора със същото име),Дино,Досио(Досьо),Енио,Енеа (разбира се,мъжко име),Йоло,Йола,Личо,Лича,Манчо,Мило,Минчо,Мара,
Мита,Недо,Нино,Тано,Трифоне,Чеко(Цеко)и пр.
Фамилни имена,които подсещат,че има или е имало и собствени имена с тоя корен:
Белокоджи(Белокожев),Бенчи,Дзани(Цанев),Дзанини,
Дзоки(Цоков),Велки,Ненчини,Карачоло,Ченчи,Чоли(Чолев),Шара,
и пр.Колкото до Булгари,Булгарели,Булгарини,те изобилстват във всякакви разновидности.
Коментарът,както се казва,е излишен.
Всички хора са руси, а нехората са нерус...
ВРЪХ БЪЛГАРИЯ ГЛАВА I. ПОЗНАЙ СЕБЕ СИ - ПРОДЪЛЖЕНИЕ , АВТОР:МИЛЕНА ВЪРБАНОВА
1. анонимен - Много смели асоциации правиш
но моя коментар е, че ако започнеш спекулираш с етимологията можеш да откриеш връзка на древните българи с аборигените на Австралия, необходими са потвърждения от много повече науки, а сега се появи и генетиката която започна да слага ред в историческата наука, все още не и обръщат достатъчно внимание, но трябва да измине една генертация докато старите исторически динозаври измрат, за да не се срамуват от глупостите които са изписали.
Тук има двама блогъри, Щапаров (син и баща) те са феномени на именните прилики, на тях всичко скитско, сарматско, готско им се струва тракийско... имената!?
На времето на Алеко Константинов при посещението си в Чикаго му се сторило, че индианците били сродни с българите понеже виждал прилика във фолклорните костюми. :)
2. milenavarbanova9 - В шевиците и в цветовете на тъканите ...
В шевиците и в цветовете на тъканите има прилика,Алеко е бил съвсем прав.Само че ако ти заговоря за Атлантида,оставила следи по цялата планета и повлияла всички древни култури (оттам идват приликите -от шевиците та до пирамидите),сигурно ще подскочиш.Колкото до посочените италиански имена,касае се не за прилики,а за идентичност с българските,при това генетиците вече си казаха думата - генетичният ни код е един и същ.Разбира се,аз не съм ги чакала,за да направя моите заключения.Италианската историография твърди,че първите заселници на Апенинския полуостров и островите - авзоните,енотрите(правещите вино),сиканите(секули,сикеи),липарите,са дошли от източната част на морето през 15-12-11в.пр.Хр.,т.е.точно по време на гръцкото нашествие и последвалото завладяване.Какви са тези народи според теб?Какъв език са говорили?Самото име Италия има тракийски произход,но за това ще пиша по-късно.
3. leonleonovpom2 - Поздрави ,Милена!
С интерес очаквам постинга за Италия!
Въпреки, че лесно би могло да се свърже с латинските ИТА, ИТАКВЕ...
И така, по такъв начин.....
Удивително е съвпадението при итакве- и така!
Може ли това съчетание да е взето от нас? Да е заемка? Просто показва общ произход!
За мен името Италия говори за хора, търсещи положителното, утвърждаващи, съгласяващи се....
Градивни хора!
4. bezistena - Поздрави, Милена!
19.07 01:14
Как кротко и компетентно академично и категрично го затапи, жаргонно казано, поредния анонимник, зад който се крие антибългарин, нихилист и провокатор, криещ позорно името си и иронизиращ в илюзорна анонимност пред Господа двамата прекрасни независими иновативни Български изследователи лингва – археолози и истински патриоти Щапарови!
Предложението ти "Коментарът,както се казва,е излишен.", което е емблематичен израз за беапелационна подкрепа на дадено становище от обследване, е подходящо за финал и заключение на поста ти, но ние ще се възползваме от синергитичната подложка на публикацията ти и ще демонстрираме в отделна статия сакралната висша етимология на тия 100 % – ви Български имена и всепроникващата сила и мощ на Свещения шифър!
5. barin - Добро утро, Милена. Прилики с ит...
19.07 06:01
Добро утро, Милена. Прилики с италианските имена има и те не са свързани само с живота на част от българите на Алцек. Има ги още от времето на Римската империя, защото като идва на Балканския полуостров намира не само траки. Българите са носители на цивилизация и като разглеждам атласите виждам сходства. Може да видиш една моя тема за имена на едни градове, разположени на много голямо разстояние и време един от друг:
barin.blog/history/2015/10/26/gradovete-olbiia.1402470
Търсил съм и други подобни случаи, както с Олбия.
6. milenavarbanova9 - Благодаря на всички за коментар...
Благодаря на всички за коментарите.Аз се радвам и на критичните,дори и на откровено отрицателните (когато са вежливо изразени),защото това дава възможност за допълнения и уточнения на факти,които съм пропуснала да споделя в основния текст.Използвах формулата "коментарът е излишен" донякъде и с целта да предизвикам коментари.Интересен факт,за който говоря в книгата си,е обичаят на италианците "да подновяват" имената на дядото и бабата,т.е.внучетата да бъдат кръщавани на тях.Този обичай,идентичен с нашия,е отшумял в миналото(както сега се случва и при нас)с унищожението на традиционното общество и много хубави имена,които биха подпомогнали изследователя,са изчезнали.Сега и италианците се кръщават Майкъл,Натан,Хилари и пр.безобразия.Но въпреки това някои реликти от старината са останали.Главно в книгите и архивите могат да се открие характерната и за българите," тавтология" на собственото и фамилното име - Петър Петров,Иван Иванов и пр. Такива примери в Италия са Dossio Dossi (флорентински художник),Cavalcante Cavalcanti (името означавава "аздещ кон", но си е име,а не е прякор,Кавалканте Кавалканти е споменат от Бокачо),Джустиниано Джустиниан(виден венецианец от 16 в.) и др.
към barin
Прочетох прекрасната ти статия,в която привеждаш много интересни факти и паралели.Разбираемо си доста птредпазлив в интерпретациите.Но има основания за повече смелост.Самото име на острова " Сардиния" се различава от етнонима на нашия тракийски народ серди(съответно и от името на Сердика) само заради дифтонга ае и прозтичащия от него различен запис.Поп Пейо в житието на Георги Нови Софийски обаче нарича София "Сардакийският град". Пиша за паралела Сарди(столицата на Лидия)-Сердика(серди)-Сардиния в книгата ми " Връх България".Убеждението ,че нашите "серди" и населението на Сардиния е един и същ народ се потвърждава от традиционното облекло (идентично) и фолклорната музика (сякаш дошла от Родопите).
Познавам един художник - Никодемо Наполеоне;)
9. valdor1355 - Красиви имена. На повечето не мога ...
Красиви имена. На повечето не мога да намеря аналог в западна Европа. Някой би ли посмял да си кръсти децта с тях? ;)
Алгара,
Бат-Баян
Варакур
Даргамер
Лабас- българското име на цар Симеон
Негавон
Мармиас
Тирадин
Херушин
10. milenavarbanova9 - към mar866 и valdor1355
Изместваме темата на статията,но и това е необходимо.Интересно е,че в Италия имената Напо и Лапо (точно така!) съществуват и самостоятелно,т.е. има живи италианци,които се казват Напо или Лапо и толкова.Името Наполеоне е съставно - състои се от Напо и Леоне.Не бях се замисляла досега,но ми се струва,че Напо трябва да е някакво прилагателно -" храбър "напр.,за да пасва добре с " лъв" - leone.Но това са волни съчинения,забавлявам се.Истина е обаче,че много старинни корсикански имена,собствени и фамилни,съвпадат напълно или са много близки до българските.
За имената,изброени от valdor1355: да,днес звучат странно.Но мигар Миролюб,Любомир,Звезделин,Звездослав,Цветомир,Цветолюб и пр. няма да звучат странно след някое десетилетие?Може би ще бъдат направо непроизносими?
Кера,Косара,Десислава,Кардам от изброените все още са в обръщение.Италия е пълна с фамилни имена като Пагани,Паганини,Паганели и пр.,а някога собственото име Пагано е било често срещано,документирано е в книгите и художествената литература.Има го у Бокачо.Думата "pagano" означава езичник,нехристиянин,а понякога й се придава още по-лош смисъл - на мошеник,злодей,също като българската дума "поганец". Но тя е преиначена в течение на столетията и истинското й значение е "баган", т.е. дошъл от Бога (древните ,исконните богове),верен на Бога.Това ми хрумва "на първо четене".
Колкото до Негавон,не беше ли Онегавон?
11. rosiela - Нормално.
Преди хилядолетия там са живеели българи.
12. анонимен - От първия ти коментар, ще помоля за две уточнения
Ти заяви следното "Само че ако ти заговоря за Атлантида" - смятах, че съм добре запознат с географията но не мога да го намеря това място на картата, може ли да помогнеш?
И още нещо "за идентичност с българските,при това генетиците вече си казаха думата - генетичният ни код е един и същ" - преди няколко месеца аз посочих научен доклад от група учени, които посочват, че българите са с най-ниско съдържание от древно-тракийски генни мутации от останалите южно европейски народи, включително балканските народи, българите имаме едва около 4% тракийски генни мутации.
Ще можеш ли да посочиш кой научен доклад си цитирала и на каква основа кода ни с италианците бил един и същ както ти твърдиш? - аз чета няколко западни езика, така че ще те помоля да посочиш научния доклад който си ползувала в оригинал, предполагам че е публикуван в научна институция - в италиански университет може би?
И пиши по-често, особено за Атлантида и нашите атлантически деди, посответе ти ще ми бъдат много интересни, посочи и референциите аз обичам да се задълбавам в различни теми, особено ако те са научни като твоите. :)
13. leonleonovpom2 - Че кодът ни с италианците е най-б...
Че кодът ни с италианците е най-близък е публикация на проф Карамелли-Световно известен италиански генетик!
Аз пък съм любопитен да науча ,коя е тази група учени, която е определила 4- те процента!?
Това е научен абсурд! Това е хипер научен абсурд, ако изобщо е "научен"!
Народът, който живее в тракийските земи, в долината на тракийските царе, от чийто земи е и Спартак, да няма нищо общо с тях-траките
Впрочем, какво ти пречи да се откриеш, от какво си гузен, та се криеш?
Прояви смелост!
Името Наполеоне е съставно - състои се от Напо и Леоне.Не бях се замисляла досега,но ми се струва,че Напо трябва да е някакво прилагателно -" храбър "напр.,за да пасва добре с " лъв" - leone.
Аз имах предвид Никодемо (от нашето Никодим), но може и да имаш право за Наполеоне, защото двойните имена в повечето случаи са изписани слято. (Giancarlo, Pierluigi, Giampietro и т.н.) Ще разпитам за "Напо" дали не означава нещо на диалект. Ако е абруцезки, може и да го разгадаем:)))
15. valdor1355 - Да, коментарът ми е извън паралела ...
Да, коментарът ми е извън паралела общото между италианските и българските имена. Не доуточних, че "български имена" след престъплението на Борис- Михаил почти не са останали. НЯМА. Дори е сменил имената на синовете си с християнски. За това си направих труда да селектирам една извадка с имена на прабългарски ханове, боляри и войни, достигнали до нас, понеже всичко, което не идва от прабългарите, не бива да се нарича БЪЛГАРСКО.
Имената, с които боравим днес са "мултикултурен микс" и при всички положения ще се намерят общи корени и звучене.
П.п: Както съм намерила Имената, така съм ги преписала, нямам претенции за абсолютна правилност.
16. milenavarbanova9 - към анонимен
Съжалявам,че в предишния си отговор бях,макар и съвсем малко рязка,което е породило и раздразнението в тона на новия ти въпрос.
Разбира се,не намираме Атлантида на географските карти,но за нейното съществуване постоянно излизат повече или по-малко косвени доказателства,включително пирамиди по дъното на Атлантическия океан.Отказвам да вярвам,че египтяните и американските народи са се завтекли да строят с каменните си сечива пирамиди за гробници на своите царе.Обидно ми е,че подобни басни още се проповядват от университетските катедри.Аз съм от тези "противници на науката",които не вярват,че съвременният човешки род е произлязъл от маймуните и се е цивилизовал по еволюционен път.Нещо повече,аз съм от онези " напълно луди",които сериозно допускат,че под повърхността на планетата съществува Агарти,долната земя,приютила представители на предишни раси и цивилизации.Преди време прочетох книгата на Алек Маклелън "От Атлантида до Шамбала", на чийто доводи за съществуването на Агарти не е лесно да се опонира.Забележете,че застъпниците на т.нар."официална историческа наука" не спорят с опонентите си,те просто обявяват аргументите им за "ненаучни", а самите тях за побъркани и ги изключват от всякакъв дебат.
Но кои персонажи олицетворяват " академичната наука"?Моите състуденти,които станаха университетски преподаватели,далеч не бяха най-интелигентните.Бяха обаче забележителни конформисти.Говоря за мнозинството,има и изключения,слава Богу!
Така или иначе само слепец или фанатик би отрекъл,че сме заобиколени от доказателства за съществуването на древни цивилизации,разполагащи с огромна интелектуална и технологична мощ.Наскоро гледах поредното руско видео,в което физици и инженери обясняваха технологията,с която са направени фамозните рисунки на платото Наска.Нормално е,че вече учените от инженерните специалности разкриват все повече от загадките на най-дълбоката древност.Ние,историците,просто нямаме необходимата компетентност.
17. milenavarbanova9 - към анонимен (продължение)
Разбира се,не казвам нищо ново.Но и това е достатъчно по въпроса за ситуирането на Атлантида.Тя (и възможните й предходници) е разпознаваема чрез безбройни следи,пръснати по цялата земя(вж.проф.Клаус Дона,Майкъл Кремо,Анджело Питони).Въпреки че голяма част от реликтите са ограбени,укрити,унищожени.Лесно е да отгатнем от кого.
* Да си спомним една една от последните поразителни находки - преди ок. две години в Ирански Кюрдистан бяха открити два "ковчега"- капсули с живите тела на гиганти,поддържани живи от сложни,но миниатюрни апарати с кристали.Телата не бяха в сомати,плътта им беше свежа и еластична. Бяха заобиколени от златни фигурки и аксесоари,изработени със съвършен,немислим и за днешната епоха финес.Обикновено такива находки се отнасят в неизвестна посока от американците.Този път ,предвидимо,иранците ги предадоха на руснаците.И започнаха да се сипят небивалиците на някой си проф.Чудинов за магьосниците Яромир и Радомир ,служители в храма на Рюрик и проспали в земята само 800 години.Днес никой не обелва и дума за тая находка,чакат да се позабрави,за да обявят,че никога не се случвала.Мои познати ми казаха,че въпросният Чудинов принадлежи към " богоизбрания народ".Така че дали ще се нарекат "американци" или "руснаци", доказателствата за истината за човешкото минало отиват все в техните ръце.
По въпроса за 4-те процента.
Към казаното от leonleonovpom2 ще добавя,че се позовавам на доклада на Ангел Гълъбов и на интервютата,дадени от учения.В последните Ангел Гълъбов е дори по-радикален и заявява,че между българите и северноиталианците съществува максимална генетична близост.Наистина,в Южна Италия и Сицилия има много сериозен финикийски(макар че по въпроса за близостта на траките и финикийците тепърва ще пише),арабски и скандинавски и испански инфилтрат.Но пък тъкмо там съществува една бетонна древна тракийска и българска(сикани,секули,секеи) основа.Както писах,аз не се водя само от предпазливите публикации на генетиците,а най-вече от собствените си наблюдения и дирения,за да направя моите заключения.Пък нека ме смятат за не-"научна", никога не съм държала на тая дефиниция.
Пък и наистина,кой ги е измудрил тия 4 процента?Излиза,че сърбите (говоря за автентичните,а не за българите, включени в пределите на сръбската държава от Средновековието до днес) са по-чисти наследници на траките от нас?Та нали цялото "тракийско съдържание" на всички тия нови нации,включително гръцката,иде от това ,че са завоювали тракийски територии и са създали държави с "плът от нашата плът",макар че завоевателните им ядра са чужди.За Румъния пък няма какво да говорим.
18. milenavarbanova9 - Към mar866
Междувременно потърсих някакви сведения за името Напо.Оказва се,че е много рядко срещано.Обратно на Лапо,чиято популярност расте,защото така се казва братът на Джон Елкан,собственик на "Фиат",внук на Аньели.В Интернет намерих статия,чийто автор заявява,че Напо е само умалително от Наполеоне,а самото Наполеоне идва от името на Неапол и някога е звучало като Neapuleus(собствено име).Аз обаче лично се запознах с един Напо,преди много години в Кампания и според него името му не беше умалително от Наполеоне.Все пак обикновените италианци далеч по-малко от българите,се
интересуват от история и етимология,така че казаното от онзи мой случаен познат можеше и да не отговаря на истината.Но ето че един от героите на романа " Маломбра" на Антонио Фогацаро също се казва само Напо,без да се споменава Наполеоне.Така че трябва да продъжаваме с търсенето.
19. milenavarbanova9 - към valdor1355
Съгласна съм с коментара ти.
20. leonleonovpom2 - Относно имената на Валдор!Пр...
Относно имената на Валдор!
Пропуснаато е Тервел Във Веронската икона е Требелий
Беллус или бял е хубав!
Между другото в Българският синоним на хубава е точно бяла
Преслав и Десислава си говорят от само себе си, няма какво да се тълкува в тях!
Паган е неверник, както и Пагане, приписвана за съпруга на Аспарух!
Севар-Север е строг, суров по характер!
На Телец също може да се намери обяснение, име, вероятно свързано със Земята
Да не говорим пък за Органа Това е корен на множество думи в говоримия език-включително и орган-във френския-организирам, организация и така нататък Море от думи
Част от изброените думи са гетско-готски-Дицент,Даргамер...
Това само доказва тракийската връзка на Българите Окончанието Рих на Исперрих също! Аларих и така нататък...
Съгласен съм, около Борис има неясни неща!
Например Владимир Хръз Какъв неверник е Хръз или Хръсате, след като има кръст във второто име
Превратът не е заради вярата Заради просвещението е! Владимир не може да се справи с него, докато високообразованият Симеон-може
И Владимир за пръв път се появява при нас После окончанието на мир се появява в изобилие при хърватите-средата на девети век
Владимир-Владее светът!
Чел съм откъси "За Буквите"- "О писменех" Ами тогавашният Български не е кой знае колко по различен от днешния!
Разбира се без преводач!
Той откъде е дошъл, ако не е Български!?
22. milenavarbanova9 - към germantiger
"-Рих" обаче съществува като наставка и в имена с древнобългарски произход,както с основание е посочил leonleonov."Мир" - съставната частица,която днес за нас е атестат за славянска или германска (скандинавска) принадлежност също може да се намери у древните българи.Това пък няма нищо общо с присъствиет или отсъствието от Европа.
Омир сигурно е виждал траки,Хектор със сигурност е тракиец пар екселанс - прочети как поетът описва външността му.
Римляните са наследници на троянците,латините и сабините.Оставили са ни безброй изображения на своя физически тип - и да има някой рус,той е изключение.
Омръзна ми историята с "етруски - ето русски" (нямам е оборотное),усилията на руснаци и поляци да се изкарат наследници на тоя славен народ.Един поглед към статуите и стенописите на етруските,в които те са изобразили своите физически черти,е достатъчен да попилее тези нелепи напъни.Етруското писмо било славянско.Защо тогава всички славянски народи са безписмени и чакат десет века след Христа,за да получат азбука оттук или оттам.И да не говорим за руните,етруското писмо не е руническо.Етруските идват от Лидия и донасят своята писменост оттам,проучванията недвусмислено показват единосъщността им с траките и дори направо с българите.Италианската историография доста късно,но с ярки доказателства посочи,че етруски,волски,сабини,сабеи,лигури,лепонзи и пр.са един и същи народ.Единосъщен и със сиканите (авзони,енотри),поселили се на юг.Древните селища на етруските носят ясно разбираеми за българина имена: Волсинии(синове на волските),Волтера(земя на волските),Палуска,Мугила(вол
ски и етруски селища),Синья(синове,челяд).Това преплитане на волския евтноним е етруската топонимия изобщо не е случайно.Прочутата Тарквиния в етруски запие звучи като Тархна,а Тарна (Търна) е старото име на лидийската столица,преди да стане Сарди.Пиша за всичко това във Втора глава на книгата си,но не успях да я постна.
Уважавам руснаците,поляците - значително по-малко,но някой трябва да каже на тия втурнали се на лов за славна история господа,че история не се прави с пропаганда,нито се купува с пари.Така сториха евреите - лъгаха,лъгаха и ....Истината има това неприятно свойство да излиза винаги на повърхността.
*Къде са древните градове на тая "изгубена бляскава славянска цивилизация"? Къде са мраморните й или гранитни дворци,великолепните й храмове,статуи,пътища?Какво са оставили нейните поети и историци?От преди или след Потопа води началото си шеметният й възход ?Май нейните глашатаи са избрали най-прекия път - паметници на високоразвита цивилизация вече съществуват в Причерноморието,Балканите,Средиземноморския басейн - дайте да си ги " заплюем" като наши.
Не знам кой е вдъхновителят на тази недотам сръчна машинация,но ми се струва,че тя,освен всичко друго,цели да компрометира руския народ,да замъгли истинските му добродетели и заслуги - и още повече да помрачи отношенията му с българите.
Кражбата на история е кражба на самоличност,на душа - и ограбеният,и грабителят заживяват без ориентири,във фалш - докато удари часът на Истината.
Току-що излязохме от тресавището с "гръцките цивилизатори". Кому е нужно всичко това да се повтаря?
23. prarodinata - Поздравления!
Здравейте, поздравявам Ви за интересните и ценни материали! Всички любители знаем за българската връзка в Италия, но друго е да го усетим от първа ръка с чудесния Ви разказ! Благодарности за труда по опазване на паметта Българска! Историята и топонимията, която цитирате във "Виа Болгера", са потвърждение за местния произход на българите на Балканите – кауза, на която съм посветил вече над 15 години. Можете да погледнете някои от публикациите ми и ще се радвам да си сътрудничим в борбата за опазване на паметта и разкриване на истинската ни история!
24. milenavarbanova9 - към г-н Мартин Константинов
23.07 20:56
Благодаря Ви,господин Константинов.Този ден,по различни лични причини,беше труден за мен,но Вашето послание укрепи духа ми.Веднага ще потърся публикациите Ви.Още веднъж сърдечно благодаря за чистите и топли думи и Ви желая успешна седмица!
Прочетен: 6619